CELEX: 32018D0779
Language: hr
Date: 2018-02-19 00:00:00
Title: Delegirana odluka Komisije (EU) 2018/779 оd 19. veljače 2018. o primjenjivim sustavima ocjenjivanja i provjere stalnosti svojstava konstrukcijskih sendvič-panela s metalnom oblogom u skladu s Uredbom (EU) br. 305/2011 Europskog parlamenta i Vijeća (Tekst značajan za EGP. )

29.5.2018   
            
            
               HR
            
            
               Službeni list Europske unije
            
            
               L 131/23
            
         DELEGIRANA ODLUKA KOMISIJE (EU) 2018/779
   оd 19. veljače 2018.
   o primjenjivim sustavima ocjenjivanja i provjere stalnosti svojstava konstrukcijskih sendvič-panela s metalnom oblogom u skladu s Uredbom (EU) br. 305/2011 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ (1), a posebno njezin članak 28. i članak 60. točku (h),
   budući da:
   
               (1)
            
            
               Ne postoji odgovarajuća odluka za ocjenjivanje i provjere stalnosti svojstava za konstrukcijske sendvič-panele s metalnom oblogom („sendvič-paneli”). Stoga je potrebno utvrditi koji su sustavi ocjenjivanja i provjere stalnosti svojstava primjenjivi na sendvič-panele.
            
         
               (2)
            
            
               Ova Odluka trebala bi se primjenjivati samo na proizvode koji nisu obuhvaćeni područjem primjene drugih odgovarajućih pravnih akata Unije. Stoga je ne bi trebalo primjenjivati na sendvič-panele s metalnom oblogom bez konstrukcijske namjene jer su takvi proizvodi već obuhvaćeni odlukama Komisije 98/436/EZ (2) i 98/437/EZ (3),
            
         DONIJELA JE OVU ODLUKU:
   Članak 1.
   Ova se Odluka primjenjuje na konstrukcijske sendvič-panele s metalnom oblogom.
   Članak 2.
   Ocjenjuje se i provjerava stalnost svojstava sendvič-panela iz članka 1. s obzirom na njihove bitne značajke u skladu sa sustavima navedenima u Prilogu.
   Članak 3.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 19. veljače 2018.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 88, 4.4.2011., str. 5.
   
   
      (2)  Odluka Komisije 98/436/EZ od 22. lipnja 1998. o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u odnosu na krovne pokrove, svjetlice, krovne prozore i pomoćne proizvode (SL L 194, 10.7.1998., str. 30.).
   
      (3)  Odluka Komisije 98/437/EZ od 30. lipnja 1998. o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u odnosu na unutarnje i vanjske zidne i stropne obloge (SL L 194, 10.7.1998., str. 39.).
   
      PRILOG
      
         SUSTAVI OCJENJIVANJA I PROVJERE STALNOSTI SVOJSTAVA
      
      
         Tablica 1.
      
      
         Za sve bitne značajke koje se odnose na Temeljni zahtjev za građevine br. 1 (mehanička otpornost i stabilnost)
      
      
                  Proizvod i namjena
               
               
                  Primjenjivi sustav
               
            
                  Konstrukcijski sendvič-paneli s metalnom oblogom
               
               
                  2+
               
            
         
      
         Tablica 2.
      
      
         Samo za reakciju na požar
      
      Za sve proizvode navedene u prvom stupcu Tablice 1. sustavi ocjenjivanja i provjere stalnosti svojstava određuju se, ovisno o potporodici proizvoda, kako slijedi:
      
         
      
                  Potporodice proizvoda
               
               
                  Primjenjivi sustav
               
            
                  Proizvodi kod kojih neka faza u proizvodnji, a koju se može jasno identificirati, ima za posljedicu svrstavanje u bolju klasu s obzirom na reakciju na požar (npr. dodavanje usporivača gorenja ili ograničavanje sadržaja organskih materijala)
               
               
                  1
               
            
                  Proizvodi za čiju klasifikaciju s obzirom na njihovu reakciju na požar postoji europska pravna osnova koja se može primijeniti bez ispitivanja
               
               
                  4
               
            
                  Proizvodi koji ne pripadaju potporodicama iz prvog i drugog reda
               
               
                  3
               
            
         
      
         Tablica 3.
      
      
         Za sve druge bitne značajke
      
      
                  Proizvod i namjena
               
               
                  Primjenjivi sustav
               
            
                  Konstrukcijski sendvič-paneli s metalnom oblogom
               
               
                  3